**UČNI SKLOP: Opis in oznaka osebe**

Tema: Opis in oznaka osebe

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Določim namen opisa in oznake osebe. |  |  |  |
| Določim okoliščine nastanka besedila in povem, iz katerih prvin besedila sem jih prepoznal/a. |  |  |  |
| Strukturirano povzamem temo, podtemo, bistvene podatke in logična razmerja med njimi v ustrezni obliki (miselni vzorec/pojmovna mreža/ preglednica/oporne točke. |  |  |  |
| Obnovim prebrano besedilo. |  |  |  |
| Predstavim zgradbo prebranega besedila. |  |  |  |
| Samostojno napišem opis in oznako osebe tako, da uporabim pridobljeno znanje o tem besedilu. |  |  |  |
| Svoje besedilo členim na odstavke. |  |  |  |
| Pri pisanju upoštevam pravopisna pravila, se izogibam nepotrebnim besednim ponovitvam, izbiram besedilni vrsti ustrezne besede, besedne zveze, stavčne vzorce … |  |  |  |
| Glede na povratno informacijo učitelja ali sošolca načrtujem, kako bi svoje besedilo izboljšal/a. |  |  |  |
| Razumem in uporabljam navedene strokovne izraze: opis osebe, oznaka osebe, subjektivno besedilo, objektivno besedilo, pripovedovalno besedilo. |  |  |  |
| Svoje razumevanje jezikoslovnih izrazov ponazorim s primeri iz obravnavanega besedila. |  |  |  |
| Pri reševanju nalog izboljšujem svoje praktično obvladanje slovnice in pravopisa. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

* Kaj že znam?
* Kaj želim še izboljšati?
* Kako so mi pri napredku pomagale različne vrste nalog?
* Na kaj moram biti pri učenju še posebej pozoren/pozorna?
* Na kaj sem pri učenju še posebej ponosen/ponosna?
* Kaj sem pri učenju spoznal/a o sebi in o svojem delu?